CELEX: 52015PC0512
Language: da
Date: 2015-10-20
Title: Forslag til RÅDETS AFGØRELSE om den holdning, der på vegne af Den Europæiske Union skal indtages i TIR-konventionens administrationsudvalg til forslaget om at ændre toldkonventionen om international godstransport på grundlag af TIR-carneter

EUROPA-KOMMISSIONEN
            Bruxelles, den 20.10.2015
            COM(2015) 512 final
            2015/0241(NLE)
            Forslag til
            RÅDETS AFGØRELSE
            om den holdning, der på vegne af Den Europæiske Union skal indtages i TIR-konventionens administrationsudvalg til forslaget om at ændre toldkonventionen om international godstransport på grundlag af TIR-carneter 
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               Toldkonventionen om international godstransport på grundlag af TIR-carneter (TIR-konventionen) af 14. november 1975 blev godkendt på Den Europæiske Unions vegne ved Rådets forordning (EØF) nr. 2112/78. Konventionen trådte i kraft i Den Europæiske Union den 20. juni 1983.
            
            
               
                  Formålet med forslaget til afgørelse er, at Den Europæiske Union skal vedtage de seneste ændringer af TIR-konventionen, som der blev opnået enighed om i arbejdsgruppen for toldspørgsmål vedrørende transport under De Forenede Nationers Økonomiske Kommission for Europa (UNECE), og som er blevet vedtaget af TIR-konventionens administrationsudvalg. 
               
            
            
               •Sammenhæng med de gældende regler på samme område
            
            
               
                  Der er ingen gældende regler på det område, som forslaget vedrører. 
               
            
            
               •Sammenhæng med Unionens politik på andre områder
            
            
               
                  Forslaget til afgørelse er forenelig med den fælles handels- og transportpolitik. TIR-systemet forenkler landevejstransporten og tillader, at varer kan transporteres gennem de 68 kontraherende landes områder med et minimum af indgriben fra toldmyndighedernes side. Gennem en international garantikæde giver ordningen forholdsvis enkel adgang til de fornødne garantier. De forenklinger, der er opnået gennem TIR-konventionen, er i overensstemmelse med den reviderede Lissabonstrategi. 
               
            
            
               2.RETSGRUNDLAG, NÆRHEDSPRINCIPPET OG PROPORTIONALITETS-PRINCIPPET
            
            
               •Retsgrundlag
            
            
               
                  Artikel 207 og artikel 218, stk. 9, i traktaten om Den Europæiske Unions funktionsmåde.
               
            
            
               •Proportionalitetsprincippet
            
            
               
                  Forslaget er i overensstemmelse med proportionalitetsprincippet. Det gør det muligt at gennemføre en ændring af den internationale aftale, der som sådan overholder proportionalitetsprincippet. 
               
            
            
               •Valg af retsakt
            
            
               
                  Foreslået retsakt: afgørelse.
               
               
                  Internationale aftaler og ændringer af sådanne aftaler inkorporeres normalt i Den Europæiske Unions retsorden ved hjælp af en afgørelse. 
               
            
            
               3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               •Høring af interesserede parter
            
         
         
            
               
                  Sammen med medlemsstaterne blev der gennemført høringer med godkendelse af forslagene på møder i Toldlovgivningsudvalget (koordinering Genève). Der blev ligeledes gennemført høringer på møder i UNECE's arbejdsgruppe for toldspørgsmål vedrørende transport og TIR-konventionens administrationsudvalg.
               
            
            
               •Indhentning og brug af ekspertbistand
            
            
               
                  Forslaget til en ny forklarende bemærkning til TIR-konventionens artikel 42a blev udarbejdet af TIR-kontrolkommissionen under drøftelserne om behovet for en præcisering af betydningen af artikel 42a om forpligtelsen til at informere TIR-kontrolkommissionen om nationale kontrolforanstaltninger, der kan påvirke den måde, hvorpå TIR-systemet fungerer.
               
               
                  Forslaget til ændring af TIR-konventionens bilag 2 og 7 blev udarbejdet af TIR-sekretariatet i tæt samarbejde med CLCCR (den internationale sammenslutning af konstruktører af karosserier og påhængskøretøjer) og den tyske regering. 
               
            
            
               •Konsekvensanalyse
            
            
               
                  Forslaget til ændring af TIR-konventionens bilag 6 ved tilføjelse af en ny forklarende bemærkning til artikel 42a vil præcisere kontraherende parters forpligtelse til at meddele nationale kontrolforanstaltninger, der kan påvirke den måde, hvorpå TIR-systemet fungerer. Tilføjelsen ændrer ikke indholdet af TIR-konventionen, idet de forklarende bemærkninger i henhold til TIR-konventionens artikel 43 fortolker visse bestemmelser i TIR-konventionen og i bilagene hertil og beskriver visse anbefalede fremgangsmåder.  
               
               
                  Ved forslaget til ændring af TIR-konventionens bilag 2 og 7 vil der blive tilføjet en ny konstruktion af køretøjer og containere (med presenningsoverdækket skydetag eller glidende sidepresenninger) til TIR-konventionen, samtidig med at toldmyndighedernes arbejde vil blive sikret bedst muligt, som følge af kravet om at der anvendes toldsikrede køretøjer eller containere til godstransport på grundlag af TIR-carneter. Denne nye transportmetode vil forbedre effektiviteten af vejtransport.
               
            
            
               4.VIRKNINGER FOR BUDGETTET
            
            
               
                  Forslaget har ingen virkninger for Den Europæiske Unions budget. 
               
            
            
               2015/0241 (NLE)
            
            
               Forslag til
            
            
               RÅDETS AFGØRELSE
            
            
               om den holdning, der på vegne af Den Europæiske Union skal indtages i TIR-konventionens administrationsudvalg til forslaget om at ændre toldkonventionen om international godstransport på grundlag af TIR-carneter 
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 207 sammenholdt med artikel 218, stk. 9,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Toldkonventionen om international godstransport på grundlag af TIR-carneter (TIR-konventionen) af 14. november 1975 blev godkendt på Det Europæiske Økonomiske Fællesskabs vegne ved Rådets forordning (EØF) nr. 2112/78
                  1
                og trådte i kraft i Fællesskabet den 20. juni 1983
                  2
               .
            
            
               (2)En konsolideret udgave af TIR-konventionen blev offentliggjort som bilag til Rådets afgørelse 2009/477/EF
                  3
               , ifølge hvilken Kommissionen skal offentliggøre fremtidige ændringer til TIR-konventionen i Den Europæiske Unions Tidende med angivelse af datoen for deres ikrafttræden.
            
            
               (3)Efter TIR-kontrolkommissionens drøftelser om den korrekte anvendelse af TIR-konventionens artikel 42a sendte TIR-kontrolkommissionen et forslag til TIR-konventionens administrationsudvalg, der omhandler en ny forklarende bemærkning til artikel 42a, som vil præcisere proceduren for kommunikation mellem TIR-kontrolkommissionen og de kontraherende parter om nationale kontrolforanstaltninger, der kan påvirke den måde, hvorpå TIR-konventionen finder anvendelse, eller den måde, hvorpå TIR-systemet fungerer. Retningslinjerne for kommunikation og indførelse af nye kontrolforanstaltninger blev vedtaget på det 61. møde i TIR-konventionens administrationsudvalg og vil blive medtaget i TIR-håndbogens kapitel 5. 
            
         
         
            
               (4)Arbejdsgruppen for toldspørgsmål vedrørende transport under De Forenede Nationers Økonomiske Kommission for Europa (UNECE) har forelagt TIR-konventionens administrationsudvalg et forslag til ændring, der indfører en ny transportmetode for køretøjer og containere, som vil forbedre effektiviteten af vejtransport. Administrationsudvalget finder, at den nye konstruktion af køretøjer og containere med presenningsoverdækket skydetag eller glidende sidepresenninger er toldsikret og kan indarbejdes i TIR-konventionens bilag 2 og 7.
            
            
               (5)Alle EU-medlemsstaterne har udtalt sig positivt om de foreslåede ændringer i Toldlovgivningsudvalget (koordinering Genève).
            
            
               (6)Det næste møde i TIR-konventionens administrationsudvalg, hvor de foreslåede ændringer vil blive fremlagt til vedtagelse, er berammet til oktober 2015.
            
            
               (7)Den holdning, der skal indtages på Unionens vegne i TIR-konventionens administrationsudvalg, bør derfor baseres på de udkast til ændringer, der er knyttet til denne afgørelse — 
            
            
               VEDTAGET DENNE AFGØRELSE: 
            
            
               Artikel 1
            
            
               Den holdning, der skal indtages på den Europæiske Unions vegne i TIR-konventionens administrationsudvalg, baseres på de udkast til ændringer, der er knyttet til denne afgørelse.
            
            
               Unionens repræsentanter kan tilslutte sig mindre afvigelser fra udkastene til ændringer i TIR-konventionens administrationsudvalg, uden at der træffes yderligere afgørelse af Rådet.
            
            
               Artikel 2
            
            
               Efter vedtagelsen offentliggøres ændringerne i Den Europæiske Unions Tidende med angivelse af datoen for deres ikrafttræden.
            
            
               Artikel 3
            
            
               Denne afgørelse træder i kraft på dagen for vedtagelsen. 
            
            
            
               Udfærdiget i Bruxelles, den .
            
            
               
                     På Rådets vegne
               
               
                     Formand
               
            
            
               
               
                     Formand
               
            
         
         
            
                  
                     (1)
                  Rådets forordning (EØF) nr. 2112/78 af 25. juli 1978 om tiltrædelse af toldkonventionen om international godstransport på grundlag af TIR-carneter (TIR-konventionen) af 14. november 1975, Genève (EFT L 252 af 14.9.1978, s. 1).
               
               
                  
                     (2)
                  EFT L 31 af 2.2.1983, s. 13.
               
               
                  
                     (3)
                  Rådets afgørelse 2009/477/EF af 28. maj 2009 om offentliggørelse i konsolideret form af teksten til toldkonventionen om international godstransport på grundlag af TIR-carneter (TIR-konventionen) af 14. november 1975 som ændret siden da (EUT L 165 af 26.6.2009, s. 1).
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 20.10.2015
            COM(2015) 512 final
            BILAG
            TILLÆG
            til
            forslaget til Rådets afgørelse
            om den holdning, der på vegne af Den Europæiske Union skal indtages i TIR-konventionens administrationsudvalg til forslaget om at ændre toldkonventionen om international godstransport på grundlag af TIR-carneter 
            
               
         
         
            
               Ændringer til toldkonventionen om international godstransport på grundlag af TIR-carneter (TIR-konventionen, 1975)
            
            
               Bilag 6, ny forklarende bemærkning 0.42a
            
            
               Der tilføjes en ny forklarende bemærkning til artikel 42a, som affattes således:
            
            
               0.42a
                     Ved udtrykket "straks" i artikel 42a forstås, at enhver national foranstaltning, der kan påvirke den måde, hvorpå TIR-konventionen finder anvendelse, og/eller den måde, hvorpå TIR-systemet fungerer, bør meddeles skriftligt til TIR-kontrolkommissionen så hurtigt som muligt, og om muligt inden foranstaltningen træder i kraft, således at TIR-kontrolkommissionen effektivt kan varetage sine tilsynsopgaver og opfylde sin forpligtelse til at undersøge, om foranstaltningen er forenelig med TIR-konventionen, i henhold til artikel 42a og kommissionens opdrag som fastsat i TIR-konventionens bilag 8.
            
            
               Bilag 2, artikel 4, stk. 2, nr. i)
            
            
               Teksten affattes således:
            
            
               i)
                     Glidende sidepresenninger, gulv, døre og alle andre dele af lastrummet skal enten være samlet med anordninger, der ikke kan af- og påmonteres udefra, uden at der efterlades synlige spor, eller være samlet på en sådan måde, at konstruktionen ikke kan ændres, uden at der efterlades synlige spor.
            
            
               Bilag 2, artikel 4, stk. 2, nr. iii)
            
            
               Teksten affattes således:
            
            
               iii)
                     Styresystemet til de glidende sidepresenninger, strammeanordningerne til samme og de andre bevægelige dele skal alle samles på en sådan måde, at det efter lukning og toldforsegling af døre og andre bevægelige dele ikke er muligt at åbne eller lukke disse udefra, uden at der efterlades synlige spor. Styresystemet til de glidende sidepresenninger, strammeanordningerne til samme og de andre bevægelige dele skal alle samles på en sådan måde, at der efter fastgørelse af lukkeanordningerne ikke kan opnås adgang til lastrummet, uden at der efterlades synlige spor. Et eksempel på konstruktion af et sådant system er vist i skitse 9 i tillægget til disse bestemmelser.
            
            
               Bilag 2, ny artikel 5
            
            
               Efter den ændrede artikel 4 indsættes følgende:
            
            
               Artikel 5
            
            
               Køretøjer med presenningsoverdækket skydetag
            
            
               1.Disse bestemmelsers artikel 1, 2, 3 og 4 finder i givet fald anvendelse på køretøjer med presenningsoverdækket skydetag. Sådanne køretøjer skal desuden opfylde denne artikels bestemmelser.
            
            
               2.Det presenningsoverdækkede skydetag skal opfylde kravene i nr. i) til iii) nedenfor.
            
            
               i)Det presenningsoverdækkede skydetag skal enten være samlet med anordninger, der ikke kan af- og påmonteres udefra, uden at der efterlades synlige spor, eller være samlet på en sådan måde, at konstruktionen ikke kan ændres, uden at der efterlades synlige spor.
            
            
               ii)Den glidende tagpresenning skal overlappe den faste del af taget foran på lastrummet, så tagpresenningen ikke kan trækkes hen over den øvre længdebjælkes overkant. På begge sider og i hele lastrummets længde skal der i tagpresenningens søm være monteret et forspændt stålkabel på en sådan måde, at kablet ikke kan af- og påmonteres, uden at der efterlades synlige spor. Tagpresenningen skal være fastgjort til slæden på en sådan måde, at den ikke kan af- og påmonteres, uden at der efterlades synlige spor.
            
            
               iii)Styresystemet til skydetaget, strammeanordningerne til samme og de andre bevægelige dele skal alle samles på en sådan måde, at det efter lukning og toldforsegling af døre, tag og andre bevægelige dele ikke er muligt at åbne eller lukke disse udefra, uden at der efterlades synlige spor. Styresystemet til skydetaget, strammeanordningerne til samme og de andre bevægelige dele skal alle samles på en sådan måde, at der efter fastgørelse af lukkeanordningerne ikke kan opnås adgang til lastrummet, uden at der efterlades synlige spor.
            
         
         
            
               Et eksempel på konstruktion af et sådant system er vist i skitse 10 i tillægget til disse bestemmelser.
            
            
               
            
               Bilag 2, skitse 9
            
            
               Skitse 9 affattes således:
            
            
               Skitse 9
            
            
               EKSEMPEL PÅ KONSTRUKTION AF ET KØRETØJ MED GLIDENDE SIDEPRESENNINGER
            
            
               
                  
            
            
               
            
               Skitse 9, fortsat
            
            
               
                  
            
            
               
            
               Skitse 9, fortsat
            
            
               
                  
            
            
               
            
               Bilag 2, ny skitse 10
            
            
               Efter den nye skitse 9 indsættes følgende:
            
            
               Skitse 10
            
            
               EKSEMPEL PÅ KONSTRUKTION AF ET KØRETØJ MED PRESENNINGSOVERDÆKKET SKYDETAG
            
            
               
                  
            
            
               
         
         
            
               
                  
            
            
               
            
               
                  
            
         
         
      
    ---documentbreak--- NA ---documentbreak--- 
      
         
               EUROPA-KOMMISSIONEN
            Bruxelles, den 20.10.2015
            COM(2015) 512 final
            BILAG
            TILLÆG
            til
            forslaget til Rådets afgørelse
            om den holdning, der på vegne af Den Europæiske Union skal indtages i TIR-konventionens administrationsudvalg til forslaget om at ændre toldkonventionen om international godstransport på grundlag af TIR-carneter 
            
               
         
         
            
               
            
               Bilag 7, første del, artikel 5, stk. 2, nr. i)
            
            
               Teksten affattes således:
            
            
               i)
                     Glidende sidepresenninger, gulv, døre og alle andre dele af containeren skal enten være samlet med anordninger, der ikke kan af- og påmonteres udefra, uden at der efterlades synlige spor, eller være samlet på en sådan måde, at konstruktionen ikke kan ændres, uden at der efterlades synlige spor.
            
            
               Bilag 7, første del, artikel 5, stk. 2, nr. iii)
            
            
               Teksten affattes således:
            
            
               iii)
                     Styresystemet til de glidende sidepresenninger, strammeanordningerne til samme og de andre bevægelige dele skal alle samles på en sådan måde, at det efter lukning og toldforsegling af døre og andre bevægelige dele ikke er muligt at åbne eller lukke disse udefra, uden at der efterlades synlige spor. Styresystemet til de glidende sidepresenninger, strammeanordningerne til samme og de andre bevægelige dele skal alle samles på en sådan måde, at der efter fastgørelse af lukkeanordningerne ikke kan opnås adgang til containeren, uden at der efterlades synlige spor. Et eksempel på konstruktion af et sådant system er vist i skitse 9 i tillægget til disse bestemmelser.
            
            
               Bilag 7, første del, ny artikel 6
            
            
               Efter den ændrede artikel 5 indsættes følgende:
            
            
               Artikel 6
            
            
               Containere med presenningsoverdækket skydetag
            
            
               1.Disse bestemmelsers artikel 1, 2, 3, 4 og 5 finder i givet fald anvendelse på containere med presenningsoverdækket skydetag. Sådanne containere skal desuden opfylde denne artikels bestemmelser.
            
            
               2.Det presenningsoverdækkede skydetag skal opfylde kravene i nr. i) til iii) nedenfor.
            
            
               i)Det presenningsoverdækkede skydetag skal enten være samlet med anordninger, der ikke kan af- og påmonteres udefra, uden at der efterlades synlige spor, eller være samlet på en sådan måde, at konstruktionen ikke kan ændres, uden at der efterlades synlige spor.
            
            
               ii)Den glidende tagpresenning skal overlappe den faste del af taget foran på containeren, så tagpresenningen ikke kan trækkes hen over den øvre længdebjælkes overkant. På begge sider og i hele containerens længde skal der i tagpresenningens søm være monteret et forspændt stålkabel på en sådan måde, at kablet ikke kan af- og påmonteres, uden at der efterlades synlige spor. Tagpresenningen skal være fastgjort til slæden på en sådan måde, at den ikke kan af- og påmonteres, uden at der efterlades synlige spor.
            
            
                iii)Styresystemet til skydetaget, strammeanordningerne til samme og de andre bevægelige dele skal alle samles på en sådan måde, at det efter lukning og toldforsegling af døre, tag og andre bevægelige dele ikke er muligt at åbne eller lukke disse udefra, uden at der efterlades synlige spor. Styresystemet til skydetaget, strammeanordningerne til samme og de andre bevægelige dele skal alle samles på en sådan måde, at der efter fastgørelse af lukkeanordningerne ikke kan opnås adgang til containeren, uden at der efterlades synlige spor.
            
            
               Et eksempel på konstruktion af et sådant system er vist i skitse 10 i tillægget til disse bestemmelser.